अपने दफ्तरे दियां गल्लां मेरे डिपार्टमैंट दियां गल्लां। में ओह्‌दे कोला आई तां मिगी इयां सेही होआ जियां मेरा मन भारा होई गेआ, ओह्‌दियां सुज्जी दियां ते गिल्लियां अक्खीं दिक्खी। निशा मिगी इक अत्त गै पलचे दे गुज्जल आह्‌ला लेखा से’ई होन लगी। आस्ता आस्ता मेरियां ते निशा दियां मुलाकातां बधदियां गेइयां। उ’आं मते बारी मीऐं ओह्‌दे कमरे च जंदी। कदें-कदें बेह्‌ड़े नलके कच्छ खड़ोइयै उब्बी गल्लां करी लैंदी। बल्लें-बल्लें ओह् मेरे कन्नै अपने मनै दी गल्ल करन लगी पेई। सिद्धे-सिद्धे ते नेईं पर समाज कुड़ी दा केह् थाह्‌रा ऐ, इस मौजू गी लेइयै। इक दिन मी ओह्‌दे कमरे चा निशा दे रोने दी बाज आई। में न-झकक होइयै चली गेई की जे ओह्‌दा घर नेहा।